( 206 ) 
quod circumdant. Sunt albidae, paululum subflavae, et sese abscondunt 
in strato musculari circumdanti, saltem apud quaedam individua. 
Nescio an haec sola sint organa secretoria quae in Lumbricis occurrunt. 
Corpore in integra amplitudine aperto, vulgo reperitur tota pars inferior 
repleta liquore albescenti, qui tanta copia exsudat, ut saepe aspectum 
organorum quae obducit, oculis subtrahat. 
Quidquid de liac re sit , glandulae clitelli mihi videntur esse organa 
quae producunt mucum quo corpus Lumbricorum semper et praesertim 
durante copulatione obducitur 5 et non ignoratur actu illo perficiente 
ista animalia clitello arctissime inter se cohaerere ; haec pars comprimi- 
tur, exprimit ex glandulis quantitatem muci sufficientem et mox corpora 
amborum individuorum hoc omnino obteguntur et illinuntur. Quum 
mechanica compressio in clitellum exerceatur, idem reiteratur effectus et 
quidem majori minorive et pro statu quietis Lumbrici et pro majori 
minorive glandularum evolutione. 
Rogabit fortasse aliquis quisnam sit hujus liquoris exitus. Huc usque 
nondum reperi peculiarem aperturam circa clitellum et nescio an excretio 
locum habeat per poros hujus partis dorsi quae clitello correspondet. 
PARS QUARTA. 
DE FACULTATE QUA GAUDENT LUMBRICI PARTES SUI 
CORPORIS SECATAS REPRODUCENDL 
Quemadmodum jam monuimus, quarta et ultima pars nostrae Disser- 
tationis agit de mirabili facultate qua gaudent Lumbrici suas partes 
secatas reproducendi. Primum , quaedam , quoad hancce proprietatem 
generalia stabiliemus, sed tamen in illa explicanda non nimium ver- 
sabimur-, phaenomena enim huc usque observata tum in classe Lumbri- 
